शीर्षक: 'यक़ीन नहीं होता गंवई लड़के के मशीनी दिमाग़ पर'\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
बच्चे बाहर पढ़ने जायेंगे, तो पूछे जा सकते हैं, आप सीठियो गाँव से आते हैं. भला बतायें, तब क्या छवि बनेगी?"

हैवी इंजीनियरिंग कॉरपोरेशन (एचईसी) के स्थानीय प्लांट के साधारण कर्मचारी हसीब अंसारी एक साँस में यह सब बोल जाते हैं.

उनकी चिंता है कि गाँव की छवि ख़राब हुई है.

गाँव के छोटे बच्चे भी पूछते हैं कि पुलिस की गाड़ियां रात में क्यों आती-जाती हैं?

पटना के गाँधी मैदान में नरेंद्र मोदी की रैली से पहले हुए धमाके का संदिग्ध इम्तियाज इसी गाँव का रहने वाला है.

झारखंड की राजधानी रांची के नजदीक का यह गाँव अचानक सुर्ख़ियों में आ गया है.

तंग गलियों में सबसे बड़ा मकान

धुर्वा थाना क्षेत्र के सीठियो गाँव की आबादी करीब दस हज़ार है. गाँव में कई टोले हैं. आदिवासी, अल्पसंख्यकों की आबादी ज़्यादा है.

अल्पसंख्यक समुदाय के करीब 250 परिवार इस गाँव में रहते हैं.

नौकरी, मजदूरी और छोटा- मोटा रोजगार मुख्य पेशा है.

तंग गलियां, सटे खपरैल मकानों के बीच इम्तियाज का दो मंजिला मकान है. गाँव वालों का कहना है कि उनका घर गाँव में सबसे बड़ा है.

गाँव के एक युवा जाकिर दसवीं कक्षा के छात्र हैं. वो बताते हैं कि हाल के दिनों में कुछ कम उम्र के लड़कों के साथ इम्तियाज का मिलना-जुलना होता था, लेकिन वे किसी प्रकार का संदेह होने नहीं देते थे.

कॉलेज के छात्र जाकिरूल्ला बताते हैं कि इम्तियाज का ज़्यादा वक्त उनके घर या गाँव से बाहर ही गुजरता था.

इम्तियाज के हम उम्र पड़ोसी तौफीक बताते हैं कि वे गाँव में इधर- उधर कम निकलते थे.

1998 में दसवीं पास किया था

इम्तियाज ने 1998 में दसवीं की परीक्षा धुर्वा क्षेत्र के एक स्कूल जौहर एकेडमी से पास की थी.

उनके पिता कलीमुद्दीन अंसारी बताते हैं कि इसके बाद इम्तियाज ने पढ़ाई छोड़ दी.

स्कूल के सचिव बदयू जमां ने इम्तियाज के आचरण में बताते हैं कि वे आम छात्रों के जैसे थे.

पढ़ने में भी ठीकठाक थे. उस समय उनकी उम्र 15 साल थी. स्कूली जीवन में उनकी कोई शिकायतें नहीं मिली.

स्कूल के रजिस्टर में इम्तियाज की जन्म तिथि 27.12.1983 दर्ज है.

धार्मिक किताबें पढ़ते थे

इम्तियाज के पिता कलीमुद्दीन अंसारी भी एचइसी के रिटायर कर्मचारी हैं. गाँव में ही वे परचून की दुकान चलाते हैं.

उनका कहना है कि परिवार को इसकी जानकारी नहीं थी कि इम्तियाज ऐसी गतिविधियों में शामिल हो सकते हैं.

इम्तियाज ने आगे की पढ़ाई क्यों नहीं की, या किसी नौकरी,...